SUID-AFRIKAANSE RADIOLIGA NUUS VIR SONDAG 12 JULIE 2026

Goeie môre en welkom by die weeklikse nuus uitsending van die Suid-Afrikaanse Radioliga, ZS6SRL, gelees deur ________________________ (jou naam, roepsein en QTH).

Die Suid-Afrikaanse Radioliga saai elke Sondag nuus bulletins uit in Afrikaans sowel as Engels om 08:15 en 08:30 Sentraal Afrika Tyd onderskeidelik op HF sowel as op verskeie BHF- en UHF-herhalers. Hierdie uitsendings word ook via Echolink en Allstar Node 53511 herlei deur Johan, ZS6JPL. Die oudio bulletins kan afgelaai word vanaf https://sarlnews.podbean.com/, terwyl die teks bulletins by https://mysarl.org.za/sarl-news/ afgelaai kan word.

In die nuus vandag:

REGISTREER NOU VIR DIE 2026 AMSAT SA RUIMTE-SIMPOSIUM

KLUB NUUS

en

KOMPETISIE NUUS

Bly ingeskakel vir meer inligting oor hierdie en ander interessante nuus items.

Ons begin hierdie bulletin met nuus oor 'n stil sleutel.

Dit is met leedwese dat ons aankondig dat die sleutel van Mike Otgaar, ZS2AQ, van Paradise Strand naby Jeffreysbaai, in die vroeë oggendure van Sondagoggend, 5 Julie 2026, by die Humansdorp Provinsiale Hospitaal stil geword het nadat hy 'n beroerte gehad het. Mike is in Mei 1975 vir die eerste keer as ZR2AQ gelisensieer. Na 'n rukkie weg van die stokperdjie, is hy aangemoedig om terug te keer na die afsterwe van sy JD, Lyndah. Hy het die RAE met sy eerste poging geslaag, en uiteindelik na die luggolwe teruggekeer as ZS2AQ, waar hy groot bevrediging gevind het deur op HF te opereer. Ons betuig ons meegevoel met sy seun Vaughan Regnart en sy tante, Ilka Otgaar.

POUSE

Jy luister na 'n nuusuitsending deur die Suid-Afrikaanse Radioliga.

REGISTREER NOU VIR DIE 2026 AMSAT SA RUIMTE-SIMPOSIUM

Die jaarlikse AMSAT SA Ruimtesimposium sal virtueel gehou word op Saterdag 1 Augustus 2026, vanaf 10:00 SAT (08:00 UTC). Registrasie is gratis vir lede van enige IARU-Lidvereniging via www.amsatsa.org.za. Hierdie jaar se program bevat uitstekende aanbiedings oor huidige amateur ruimte-projekte.

Burns Fisher, WB1F (AMSAT Engineering) sal vlug-sagteware en ontwikkelings vordering op drie komende satelliete bespreek: Golf-TEE, die lineêre satelliet FoxPlus-A, en die stoor-en-stuur-pakket-satelliet FoxPlus-B. Stewart, ZR1WT, sal 'n aanbieding oor amateur radio pico-ballonne doen, en verduidelik hoe die WSPR-protokol gebruik word om telemetrie-data oor nabye ruimte hoogtes na 'n globale moniteringsnetwerk oor te dra.

Christo Kriek, ZR6LJK, sal opdaterings deel oor die Secunda Amateurradioklub se BACAR-projek, wat in Oktober vir 'n nabye ruimte lansering geskeduleer is. Anton Janovsky, ZR6AIC, sal die eksperimentele tegnologieë agter die ontwikkeling van AfriCUBE 1 dek. Bykomende aanbiedings sal insluit die bou van jou eie ruimte-weerstasie en ander tuisbou-projekte. Vir meer besonderhede, besoek www.amsatsa.org.za. 

PICO BALLON NUUS

Pico ballon ZS6SRC-37 is tans net wes van Suider-Afrika en is op die punt om sy eerste volle omseiling van die aardbol te voltooi. Dit is al 16 dae in die lug en het 40 321 km afgelê. Die jongste telemetrie rapporteer 'n hoogte van 12,3 km, 'n lugtemperatuur van -15 grade Celsius en 'n grond spoed van 207 km/h.

KLUB NUUS

Die algemene jaarvergadering van die Kaapstad Amateurradiosentrum sal plaasvind om 14:00 SAT op Saterdag 25 Julie 2026. Die vergadering sal plaasvind by die CTARC Klubhuis, Round Table (Belvedere) Gemeenskapsentrum, af Laidlawweg in Rondebosch.

Die Magalies Amateurradioklub sal klasse in Afrikaans aanbied ter voorbereiding vir die Oktober RAE. Die klasse begin op 08:30 SAT op 18 Julie. Die opleidingsessies sal Saterdagoggende by hul Klubhuis in Waverley, Pretoria, plaasvind. Vir meer inligting, stuur asseblief 'n e-pos na sekretaris@zs6mrk.org.za. 

Jy luister na 'n nuusuitsending deur die Suid-Afrikaanse Radioliga.

BAKEN EN HERHALER NUUS

Bewaarders van bakens en herhalers word versoek om die status van hul bakens en herhalers na te gaan op https://mysarl.org.za/repeaters/. Stuur asseblief enige veranderinge en kommentaar na secretary@sarl.org.za teen Vrydag 31 Julie 2026.

KOMPETISIE NUUS

Die Winter QRP-kompetisie vind eerskomende Saterdag, 18 Julie 2026 van 07:00 tot 09:00 UTC plaas. Elke amateur-operateur word hartlik uitgenooi om deel te neem, of jy nou 'n gesoute deelnemer of 'n nuwe amateur is wat selfvertroue op die lug wil bou. Jy kan gemaklik vanaf jou huis QTH werk of voordeel trek uit die winterweer deur 'n draagbare veldstasie in 'n plaaslike park op te rig. Aktiwiteit sal op die 40, 20 en 10-meterbande wees. Operateurs wat QRP gebruik, is beperk tot 10 Watt of minder, maar QRO-stasies word sterk aangemoedig om as jagters aan te sluit om die bande aktief te hou.

Elke deelnemer wat 'n logstaat indien, kwalifiseer vir die Winter QRP-sertifikaat en kwalifikasie vir die QRP-kompetisie-toekennings, met uitslae en fotos wat in Radio ZS verskyn. Die QRP-kompetisie logstaat en die 2026-kompetisiehandleiding is beskikbaar op die kompetisie bladsy by mysarl.org.za.

Die tweede been van die 2026 YOTA-kompetisie vind plaas van 10:00 tot 22:00 UTC op Sondag 19 Julie met die doel om jongmense se aktiwiteit op die lug te verhoog, die reputasie van die YOTA-program te versterk en ondersteuning vir jongmense regoor die wêreld te demonstreer. Dit is GG en ESB op 80, 40, 20, 15 en 10 m en die uitruiling vir 'n enkele operateur is 'n RS- of RST-verslag en ouderdom op 1 Januarie 2026. Die uitruiling vir 'n multi-operateur is 'n RS- of RST-verslag en die gemiddelde ouderdom op 1 Januarie 2026. Kry die reëls by https://yotacontest.mrasz.org/rules-2026/english. 

Ook op Sondag 19 Julie sal die ZS2 QSO-partytjie van 14:00 tot 15:00 UTC duur. Die doel is om slegs amateur stasies in die Oos-Kaap te werk. Aktiwiteit sal op die 40-meterband wees met GG en foon. Die uitruiling is 'n RS- of RST-verslag saam met jou provinsiale of landsafkorting. Logstate moet teen 21:59 UTC op Vrydag 24 Julie 2026 by contest@peham.co.za ingedien word.

HF VOORTPLANTINGSVOORSPELLING

Hannes Coetzee, ZS6BZP, berig dat daar gedurende die week lae tot gematigde sonaktiwiteitsvlakke verwag word. Tans is daar 4 sonvlekgroepe met eenvoudige tot effens gevorderde magnetiese samestellings sigbaar. Daar is 'n hoë waarskynlikheid vir die voorkoms van C en 'n gematigde tot lae waarskynlikheid vir M-klas sonfakkels. Diegene wat hulle eie frekwensievoorspellings wil doen, kan 'n verwagte effektiewe sonvlektelling van 57 vir die week gebruik. Radio amateurs kan veral laatmiddag DX openinge op die 30 tot 15 m bande verwag. Besoek gerus die webtuiste spaceweather.sansa.org.za vir meer inligting.

Nou die dagboek van gebeure vir die volgende paar weke:

Vandag – die IARU HF Kampioenskappe en WRTC 2026
18 Julie – die begin van die Magalies ARK RAE klasse en die SARL Winter QRP Kompetisie
18 en 19 Julie – die Noord-Amerikaanse RTD QSO partytjie
19 Julie – die ZS2 QSO Partytjie en die tweede been van die 2026 YOTA Kompetisie
20 Julie – Internasionale Maandag
21 Julie – die provinsiale skole open
25 Julie – die CTARC AJV en die SARL Saterdag 40 m Klub kompetisie
25 en 26 Julie - die Eilande op die Lug-kompetisie
26 Julie – die ZS1 QSO Partytjie
1 Augustus - die AMSATSA Ruimtesimposium

Om ons bulletin af te sluit, is hier 'n opsomming van ons hoof nuusberig:

Die jaarlikse AMSAT SA Ruimtesimposium sal op Saterdag 1 Augustus 2026 gehou word om 10:00 SAT (08:00 UTC). Om radioamateurs wêreldwyd toe te laat om dit by te woon, sal die Simposium virtueel op die AMSAT SA Platform aangebied word. Registrasie is gratis vir lede van enige IARU-Lidvereniging. Die registrasieskakel kan gevind word op www.amsatsa.org.za.

Dit bring ons aan die einde van hierdie bulletin.

Ons nooi klubs en individue uit om nuusberigte van belang vir radioamateurs en kortgolfluisteraars in te dien, indien moontlik in beide Engels en Afrikaans, deur die nuusberig op te laai by https://mysarl.org.za/news-inbox/ en/of die items te stuur na news@sarl.org.za, nie later nie as die Vrydagoggend voor die bulletin datum.

Luister elke Sondag oggend om 10:00 Sentraal Afrika Tyd na "Amateur Radio Today." Daar is ‘n herleiding op 7 115 kHz laer syband deur Louie, ZR4DJL, en verskeie herleidings op BHF en UHF frekwensies regoor Suid Afrika. 

In Bloemfontein kan jy om 08:15 en om 10:00 SAT op die 145,7625 MHz-herhaler luister. In Kaapstad kan jy om 10:30 SAT luister op die 145,700 MHz-herhaler met Echolink na ZS1DCC-R, danksy Dave, ZS1DFR. 'n Heruitsending aangebied deur Andy, ZS6ADY vind op Maandae aande om 19:30 Sentraal Afrika Tyd op 3 620 kHz plaas. 

Ons ontvang graag jou sein rapporte, kommentaar en voorstelle, stuur 'n e-pos aan artoday@sarl.org.za.
 
Jy het geluister na 'n nuus uitsending van die Suid-Afrikaanse Radioliga, geskryf deur Kevern Burger, ZR2BK en geproeflees deur Deon Erwin, ZR1X, en gelees deur ....................................

Van die Nuusspan, die beste wense vir die week vorentoe.

